ΓΡΑΠΤΗ ΕΡΩΤΗΣΗ E-1960/00

υποβολή: Laura Gonzlez lvarez (GUE/NGL) προς την Επιτροπή

(21 Ιουνίου 2000)

Θέμα: Παραβίαση του κοινοτικού δικαίου λόγω της κατασκευής του φράγματος Melonares στον ποταμό Viar (Σεβίλλη, Ισπανία)

Με απόφαση της 13ης Οκτωβρίου 1997, η Γενική Διεύθυνση Ποιότητας και Αξιολόγησης του Περιβάλλοντος του Υπουργείου Περιβάλλοντος της Ισπανίας προέβη σε αξιολόγηση της περιβαλλοντικής επίπτωσης του σχεδίου κατασκευής του φράγματος Melonares στον ποταμό Viar (Σεβίλλη, Ισπανία). Σε αυτήν την απόφαση αναφέρεται σαφώς η αρνητική επίπτωση αυτού του έργου που πρόκειται να βυθίσει σημαντικό τμήμα του φυσικού πάρκου της Sierra Norte, το οποίο προστατεύεται από τον νόμο 2/89 του καταλόγου φυσικών και προστατευομένων χώρων της Ανδαλουσίας που έχει συντάξει η κυβέρνηση της Ανδαλουσίας και που περιλαμβάνεται στο δίκτυο Natura 2000. Η κατασκευή αυτού του φράγματος θα επηρεάσει θύλακες που αναγνωρίζονται ως πρωταρχικής σημασίας από την οδηγία 92/43/ΕΟΚ(1) σχετικά με τη διατήρηση των φυσικών οικοτόπων και θα καταβυθίσει μέρος της περιοχής που χαρακτηρίζεται ως ζώνη ειδικής προστασίας πτηνών αριθ. 53.

Η εν λόγω απόφαση δηλώνει ότι, προκειμένου να επιτραπεί η κατασκευή του φράγματος, πρέπει να καλυφθεί μία σειρά από προϋποθέσεις, μεταξύ των οποίων είναι η πρόβλεψη μιας αντισταθμιστικής ζώνης που θα απαλύνει τα αποτελέσματα της καταβύθισης της περιοχής, και ότι για αυτήν την περιοχή θα πραγματοποιηθεί επιστημονική τεχνική μελέτη από αναγνωρισμένους επιστήμονες που, λαμβάνονταςπόψη τις παρατηρήσεις του CSΙC (Ανώτατο Συμβούλιο Επιστημονικών Έρευνών βιολογικός σταθμός της Doana) θα προβούν σε εκτίμηση

της βιωσιμότητας των προτεινομένων δράσεων και θα προβλέψουν τις δυνατότητες επιτυχίας τους. Ωστόσο, ο βιολογικός σταθμός της Doana ουδέποτε στήριξε το έργο αυτό, ούτε τις αντισταθμιστικές δράσεις. Κατά συνέπεια, στην τεκμηρίωσή της για την δικαιολόγηση του σχεδίου, η Υδρογραφική Συνομοσπονδία του Guadalquivir έχει χαλκεύσει τα στοιχεία του CSΙC προκειμένου ναποστηρίξει στην κατασκευή του εν λόγω φράγματος.

Ποια μέρα σκοπεύει να λάβει η Επιτροπή προκειμένου να επιτύχει ότι οι ισπανικές αρχές θα σεβαστούν το κοινοτικό δίκαιο και θα τηρήσουν τις οδηγίες 79/409/ΕΟΚ(2) και 92/43/ΕΟΚ, σταματώντας την διαδικασία που έχει αρχίσει για την κατασκευή του φράγματος του Melonares στον ποταμό Viar;

(1) ΕΕ L 206 της 22.7.1992, σελ. 7.

(2) ΕΕ L 103 της 25.4.1979, σελ. 1.

Απάντηση της κ. Wallstrm εξ ονόματος της Επιτροπής

(28 Ιουλίου 2000)

Το φράγμα παροχής πόσιμου ύδατος στην πόλη της Σεβίλλης (Ανδαλουσία) βρίσκεται εντός της ζώνης ειδικής προστασίας για τα πουλιά Sierra Norte η οποία έχει καθοριστεί από τις ισπανικές αρχές δυνάμει της οδηγίας 79/409/ΕΟΚ του Συμβουλίου, της 2 Οκτωβρίου 1979, σχετικά με τη διατήρηση των αγρίων πτηνών(1). Η έκτασή της είναι 170 000 εκτάρια περίπου. Το φράγμα θα έπρεπε να πλημμυρίσει 1 457 εκτάρια, εκ των οποίων 328,5 βρίσκονται στο εσωτερικό της ζώνης ειδικής προστασίας.

Πρέπει να σημειωθεί ότι αυτό το έργο έχειποβληθεί στη διαδικασία την οποία καθορίζει η οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(2). Η δήλωση περιβαλλοντικών επιπτώσεων, συνοδευόμενη από τη γνωμοδότηση του Υπουργείου Περιβάλλοντος σχετικά με το έργο, δημοσιεύθηκε στην Ισπανική Επίσημη Εφημερίδα της 24ης Νοεμβρίου 1997 (BOE αριθ. 281).

Σχετικά με την οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών ενδιαιτημάρων καθώς και της άγριας πανίδας και χλωρίδας(3), πρέπει να σημειωθεί ότι στις παραγράφους 3 και 4 του άρθρου 6 της εν λόγω οδηγίας, οι οποίες εφαρμόζονται στις ζώνες ειδικής προστασίας, προβλέπεται ότι κάθε σχέδιο ή έργο, μη άμεσα συνδεόμενο ή αναγκαίο για τη διαχείριση της ζώνης ειδικής προστασίας, το οποίο όμως είναι δυνατόν να την επηρεάζει σημαντικά, εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του εν λόγω τόπου. Βάσει των συμπερασμάτων της εκτίμησης των επιπτώσεων στον τόπο, οι αρμόδιες εθνικές αρχές συμφωνούν για το οικείο σχέδιο ή έργο μόνον αφού βεβαιωθούν ότι δεν θα παραβλάψει την ακεραιότητα του τόπου περί του οποίου πρόκειται και, ενδεχομένως, αφού εκφρασθεί πρώτα η δημόσια γνώμη.

Εάν, παρά τα αρνητικά συμπεράσματα της εκτίμησης των επιπτώσεων στον τόπο, και ελλείψει εναλλακτικών λύσεων, ένα έργο πρέπει να πραγματοποιηθεί για επιτακτικούς λόγους σημαντικού δημοσίου συμφέροντος, περιλαμβανομένων λόγων κοινωνικής ή οικονομικής φύσεως, το κράτος μέλος λαμβάνει κάθε αναγκαίο αντισταθμιστικό μέτρο ώστε να εξασφαλισθεί η προστασία της συνολικής συνοχής του Natura 2000. Το κράτος μέλος ενημερώνει την Επιτροπή σχετικά με τα αντισταθμιστικά μέτρα που έλαβε.

Πρέπει να σημειωθεί ότι η Επιτροπή έχει ήδη λάβει γνώση των γεγονότων που αναφέρει το Αξιότιμο Μέλος του Κοινοβουλίου σχετικά με το φράγμα του Melonares και τις ενδεχόμενες περιβαλλοντικές επιπτώσεις του. Η Επιτροπή αποφάσισε να κινήσει αυτεπάγγελτη διαδικασία προκειμένου να διαπιστωθεί εάν τηρήθηκαν σε αυτή την περίπτωση οιποχρεώσεις που απορέουν από τις παραγράφους 3 και 4 του άρθρου 6 της οδηγίας 92/43/ΕΟΚ. Ο φάκελλος εξετάζεται από την Επιτροπή, η οποία έχει ήδη ζητήσει πολλές φορές πληροφορίες από τις ισπανικές αρχές και έχει πολλάκις συνεδριάσει με αυτές.

Σε κάθε περίπτωση, η Επιτροπή, ασκώντας τον ρόλο της του θεματοφύλακα των Συνθηκών, θα λάβει τα αναγκαία μέτρα για να εξασφαλιστεί η τήρηση του κοινοτικού δικαίου σε αυτή την περίπτωση.

(1) ΕΕ L 103 της 25.4.1979.

(2) ΕΕ L 175 της 5.7.1985.

(3) ΕΕ L 206 της 22.7.1992.